Podcast áttekintő táblázata

|  |  |  |  |  |
| --- | --- | --- | --- | --- |
|  | **Kezdő** | **Középhaladó** | **Haladó** | **Szakértő** |
| Bevezető | Irreleváns a téma, nem megfelelőek az információk. Minimálisan szólítja meg a közönséget, a célok nem világosak.  Nem nevezi meg a beszélőt, a podcast helyét és idejét. | Valamennyire érdekes, leírja a témát, de a cél homályos marad.  Csak utal a beszélő személyére, helyszínére és a felvétel idejére. | Leírja a témát, és bevonja a közönséget.  Közöl legalább kettőt az alábbiak közül: a beszélő személye, a podcast helyszíne, a felvétel ideje. | Megkapó és okos felvezetés. Releváns információkat nyújt, és egyértelműsíti a podcast célját a hallgatóság számára.  Elmondja, hogy ki beszél, mikor lett felvéve, honnan jelentkezik. |
| Tartalom és ötletgazdagság  Források, idézetek, „szakértői” megszólalások, szókincs | Az információk pontatlanok.  A szókincs nem megfelelő a hallgatóság számára.  Nem tartalmaz forrásokat, idézeteket és „szakértői” megszólalásokat.  Eltér a tárgytól. Nincs összegzés. | Egyes információk pontatlanok vagy túl hosszadalmasan tárgyaltak.  A szókincs helyénvaló.  Tartalmaz néhány idézetet és "szakértői" megszólalást. A források megszerkesztése némi kívánnivalót hagy maga után.  Néha eltér a tárgytól.  Az összegzés bizonytalanul foglalja össze az elhangzottakat. | Szűkszavú, de pontos információk.  A szókincs megfelelő.  Megfelelő és informatív idézeteket, "szakértői" megszólalásokat tartalmaz. A források támogatják a téma kifejtését.  A témánál marad.  Az összegzés összefoglalja az elhangozottakat. | Kreatív és eredeti tartalom. Pontos információkkal szolgál, megfelelően tömör és figyelemfelkeltő.  A szókincse kiváló.  Jól mutatja be a kutatómunka eredményeit, informatívak a források és jól szerkesztettek az idézetek, valamint a "szakértői" megszólalások. Az idézetek alátámasztják a mondanivalót.  A témára koncentrál.  A következtetések világosak, az összegzés tartalmazza a kulcsinformációkat. |
| Stílus | Tétova, szaggatott előadásmód.  Nem megfelelő artikuláció, nem érthető tisztán, a kifejezésmód zavaró. | Egyenetlen előadásmód.  Az artikuláció, kifejezésmód és a ritmus néha zavaró. | Begyakorolt, jól érthető előadásmód.  Az artikuláció, kifejezésmód és a közönség megszólítása hatékony. | Kiváló előadásmód, társalgási stílus.  Rendkívül hatékony artikuláció és kifejezésmód, a közönség figyelmét fenntartja. |
| Interjú | Csak kiegészítő kérdéseket alkalmaz, nincsenek kapcsolódó kérdések. | A nyílt végű és a kapcsolódó kérdések néhány esetben irrelevánsak. | Megfelelően használja a nyílt végű kérdéseket. | Hosszabb kifejtést igénylő, nyílt végű és releváns kapcsolódó kérdéseket használ, hogy  érdekes és fontos információkat nyerjen az interjúalanytól. |
| Audióelemek alkalmazása | A választott zenék és szignálok zavarják a podcastet.  A szerzői jogok megsértése nyilvánvaló. | A választott zenék és szignálok néha zavarják a podcastet.  A szerzői jogvédelem alatt álló művek használata megkérdőjelezhető. | A választott zenék és szignálok összhangban vannak a podcasttel.  Az audiobetétek az alkotók tulajdonában vannak, vagy a felhasználásuk engedélyezett. | A választott zenék és szignálok hozzájárulnak a podcast hangulatához.  Az audiobetétek az alkotók tulajdonában vannak, vagy a felhasználásuk engedélyezett, és mindez jól dokumentált, a forrásokra hivatkoznak. |
| Technikai megvalósítás | Az átmentek hirtelenek és zajosak.  A hangerő váltakozása nagyon zavaró.  A podcast hosszúsága nem megfelelő, től hosszú ahhoz, hogy fenntartsa a hallgatóság figyelmét vagy túl rövid ahhoz, hogy kifejtse a témát.  A podcast nem rendelkezik leírással és címkékkel, nehezen megtalálható az interneten. | Az átmentek egyenetlenek és környezeti zaj hallható.  A hangerő váltakozása néhány helyen zavaró.  A podcast egyes részeinek hosszúsága nem megfelelő, túl hosszú ahhoz, hogy fenntartsa a hallgatóság figyelmét vagy túl rövid ahhoz, hogy kifejtse a témát.  A podcast rendelkezik leírással és néhány címkével. | Az átmentek esetében minimális környezeti zaj hallható.  A hangok, zenék és szignálok egymáshoz viszonyított hangereje elfogadható.  A podcast hosszúsága megfelelő. A podcast rendelkezik leírással és néhány címkével. | Az átmenetek megfelelőek, a felvétel nem zajos, nincsenek holtidők.  A hangok, zenék és szignálok egymáshoz viszonyított hangereje megfelelő.  A podcast hosszúsága megfelelő ahhoz, hogy fenntartsa a hallgatóság figyelmét és érdeklődését.  A podcast megfelelő leírással és címkékkel rendelkezik. |

forrás: https://www2.uwstout.edu/content/profdev/rubrics/podcastrubric.html